
ELEKTRĖNŲ SAVIVALDYBĖS ADMINISTRACIJA

Biudžetinė įstaiga, Rungos g. 5, LT-26110  Elektrėnai, 
tel. (8 528) 58 015, el. p. administracija@elektrenai.lt
Duomenys kaupiami ir saugomi Juridinių asmenų registre, kodas 188756190



TVIRTINU:
Elektrėnų savivaldybės administracijos
direktorė
_______________ Jekaterina Goličenko


MAŽOS VERTĖS VIEŠOJO PIRKIMO „ PASTATO APSAUGOS IR VAIZDO STEBĖJIMO SISTEMOS ĮRENGIMO DARBAI “
SKELBIAMOS APKLAUSOS SPECIALIOSIOS SĄLYGOS
Versija Nr. 1

	1. BENDROSIOS NUOSTATOS	
	
	1.1. Perkančiosios organizacijos Vievio gimnazija, juridinio asmens kodas 190669038, adresas Šviesos g. 4A, Vievis; Vievio meno mokykla, juridinio asmens kodas 190680981, Semeliškių g. 40, Vievis (toliau - perkančiosios organizacijos),  vykdydamos šį viešąjį pirkimą numato įsigyti pirkimo sąlygų techninėse specifikacijose nurodytą pirkimo objektą.	
	1.2. Viešąjį pirkimą atlieka Perkančiosios organizacijos įgaliotoji Elektrėnų  savivaldybės administracija, Rungos g. 5, LT-26110 Elektrėnai, kodas 188756190 (toliau – Įgaliotoji organizacija). Įgaliotajai organizacijai suteikiama teisė organizuoti pirkimą ir atlikti pirkimo procedūras Perkančiosios organizacijos vardu iki pirkimo sutarties sudarymo. Perkančioji organizacija pirkimo sutartį sudarys savo vardu.
            1.3. Šis mažos vertės viešasis pirkimas (toliau - pirkimas) atliekamas vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu (toliau – Aprašu), Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis.
            1.4. . Perkančioji organizacija sprendimo neatlikti pirkimo naudojantis centralizuotų pirkimų katalogu CPO LT argumentai: CPO LT kataloge tokių prekių nėra.	
	1.5. Pirkimas vykdomas skelbiamos apklausos būdu naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu https://viesiejipirkimai.lt/epps/home.do.
            1.6. Atliekamas žaliasis pirkimas. Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  (aktuali redakcija) 4.4.4. p. 
            1.7.Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.	
	1.8. Pirkėjo funkcijas vykdo Elektrėnų savivaldybės administracijos direktoriaus paskirtas Viešojo pirkimo organizatorius.	
	1.9. Tiesioginį ryšį su tiekėjais dėl klausimų, susijusių su viešojo pirkimo procedūromis, pirkimo sąlygų reikalavimais įgaliotas palaikyti įgaliotosios organizacijos atstovas Kornelija Gliebkaitė, tel. +37052858067, el.p. kornelija.gliebkaite@elektrenai.lt.

	2. PIRKIMO OBJEKTAS
[bookmark: _Hlk184022506]	
	2.1. Perkančiosios organizacijos numato įsigyti pastato apsaugos ir vaizdo stebėjimo sistemos įrengimo darbus (toliau – Darbai).
            2.2. Šis pirkimas skirstomas į 2 pirkimo dalis (kurių kiekvienai pirkimo daliai bus sudaroma atskira pirkimo sutartis arba bendra sutartis vieno tiekėjo laimėtoms pirkimo dalims):
            2.2.1.  1 pirkimo dalis – Elektrėnų sav. Vievio gimnazija - Apsauginės signalizacijos ir vaizdo stebėjimo sistemos įrengimas;
            2.2.2. 2 pirkimo dalis – Vievio meno mokykla - Vaizdo stebėjimo sistemos pirkimas;
            2.3. Perkamų paslaugų  informacija ir reikalavimai pateikiami techninėje specifikacijoje.   
Jeigu pirkimo dokumentuose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, tai reiškia, kad perkančioji organizacija priima ir lygiaverčius gaminius ar sprendinius. Pareiga įrodyti lygiavertiškumą priklauso tiekėjui.
            2.4. Tiekėjas gali teikti pasiūlymą vienai ar daugiau pirkimo dalių.
            2.5. Darbų atlikimo terminai nurodyti Viešojo pirkimo sutarties projekte.	
            2.6. Darbų atlikimo vieta:
            2.6.1. Vievio gimnazija, Šviesos g. 4A, Vievis;
            2.6.2. Vievio meno mokykla, Semeliškių g. 40, Vievis.
[bookmark: _Hlk179449566]
            3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA
	
3.1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus bei pateikti dokumentus ir informaciją, įrodančius, kad tiekėjo kvalifikacija atitinka keliamus reikalavimus:
	EEil. 
Nr.
	
Kvalifikacijos reikalavimai
	
Kvalifikacijos reikalavimus įrodantys dokumentai

	33.1.1.
	Tiekėjas, tiekėjų grupės partneriai kartu privalo turėti bent 1 (vieną) kvalifikuotą specialistą, kuris bus skiriamas statinio statybos vadovu pirkime numatytiems specialiesiems statybos darbams (statinio apsauginės signalizacijos inžinerinių sistemų įrengimas), turintį teisę eiti ypatingojo statinio (statinių grupė – negyvenamieji pastatai) specialiųjų statybos darbų (statinio apsauginės signalizacijos įengimas, statinio elektros inžinerinių sistemų įrengimas) vadovo pareigas.
(reikalavimas taikomas visoms pirkimo dalims)
	Lietuvos Respublikos ir trečiųjų valstybių piliečiui, kuris bus skiriamas statinio statybos vadovu pirkime numatytiems statybos darbams, Lietuvos Respublikos aplinkos ministerijos arba jos įgaliotos institucijos išduoto kvalifikacijos atestato,  suteikiančio teisę eiti ypatingojo statinio (statinio grupė –negyvenamieji pastatai), specialiųjų statybos darbų (statinio apsauginės signalizacijos įrengimas, statinio elektros inžinerinių sistemų įrengimas) vadovo pareigas, arba kitas lygiavertis dokumentas (pateikiama skaitmeninė dokumento kopija).
Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, piliečių ir kitų asmenų, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis,  priimami specialisto kilmės šalies kompetentingų institucijų išduoti dokumentai, tačiau toks užsienio šalies specialistas turi pareigą kreiptis į Statybos sektoriaus vystymo agentūrą (prašymo formą galima rasti  http://www.ssva.lt.) dėl teisės pripažinimo dokumento išdavimo, kurį turi įgyti prieš pasirašant sutartį (PO pasitikrins LT registruose).

	
33.1.2.
	Tiekėjas turi teisę verstis statybos statinio apsauginės signalizacijos įrengimo veikla (statinių grupė: negyvenamieji pastatai; statybos darbų sritys: statinio apsauginės signalizacijos įrengimas, statinio elektros inžinerinių sistemų įrengimas.
(reikalavimas taikomas visoms pirkimo dalims)
	Profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas, ar priesaikos deklaracija (pateikiama skaitmeninė dokumento kopija), liudijanti tiekėjo teisę verstis statybos statinio apsauginės signalizacijos įrengimo veikla.
Lietuvos Respublikoje registruotas tiekėjas pateikia juridinių asmenų registro išplėstinį išrašą arba lygiavertį dokumentą (pateikiama skaitmeninė dokumento kopija).


 Įgaliotoji organizacija atitiktį  kvalifikacijos reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo).
	3.2. Įgaliotoji organizacija netikrins tiekėjo pašalinimo pagrindų nebuvimo pagal VPĮ 50 straipsnyje nustatytus reikalavimus.		
	3.3. Savo pasiūlyme tiekėjas turi nurodyti, kokiai pirkimo sutarties daliai ir kokius subtiekėjus jis ketina pasitelkti, jeigu jie yra žinomi. Jei tiekėjas nesiremia subtiekėjų pajėgumais, kad atitiktų kvalifikacijos reikalavimus ar kitus reikalavimus tiekėjui, subtiekėjus galima išviešinti sudarius pirkimo sutartį. Tiekėjas, teikdamas pasiūlymą privalo išviešinti kvazisubtiekėjus (t. y. asmenis, kuriuos planuoja įdarbinti), jei jų pajėgumais remiamasi dėl atitikties kvalifikacijos reikalavimams. 
3.4. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, perkančiajai organizacijai su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
3.5. Tiekėjas sutarties vykdymui kaip specialistą gali pasitelkti fizinį asmenį, kuris privalo būti nurodomas tiekėjo pasiūlyme (pirkimo sąlygų 1 priedas):
3.6. Jei tiekėjas tokio asmens neketina įdarbinti, tokiu atveju specialistas (fizinis asmuo) pasiūlyme nurodomas kaip tiekėjo subtiekėjas. Tiekėjas, pagrįsdamas atitikimą kvalifikacijos reikalavimams, pateikia Perkančiajai organizacijai sutartį ar preliminariąją sutartį, ar ketinimų protokolą dėl sutarties sudarymo su specialistu laimėjimo ir sutarties sudarymo atveju. 
	3.7. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.	

	4. ŪKIO SUBJEKTŲ GRUPĖS DALYVAVIMAS	
	
	4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo įgaliotoji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).	
	4.2. Įgaliotoji organizacija nereikalauja, kad ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.	
	4.3. Paslaugų teikimo ar darbų įsigijimo atvejais, įgaliotajai organizacijai nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.	
	4.4. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.	
	4.5. Tiekėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą įgaliotajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.	
	4.6. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina įgalioji organizacija. Tiekėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.	
	4.7. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, įgaliotoji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos.	

	5. PASIŪLYMŲ RENGIMAS, PATEIKIMAS, KEITIMAS	
	
	5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kito tiekėjo, pateikusio pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.	
	5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.	
	5.3. Įgaliotoji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt/epps/home.do). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, xlsx, docx ir kt.).	
	5.4. Pasiūlymas turi būti pateiktas iki skelbime nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos.	
	5.5. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.	
	5.6. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.	
	5.7. Pasiūlymas turi galioti ne trumpiau nei 30 dienų nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.	
	5.8. Pasiūlyme nurodomi kaina pateikiama eurais. Apskaičiuojant kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.	
	5.9. Įgaliotoji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą įgaliotoji organizacija paskelbia CVP IS ir praneša prie pirkimo CVP IS prisijungusiems tiekėjams.
            5.10. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
            5.10.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal apklausos sąlygų 1 priede pateiktą pasiūlymo formą;
            5.10.2. Užpildyti (įkainoti) darbų kiekių žiniaraščiai;
            5.10.3. Jungtinės veiklos sutarties kopija (jeigu pasiūlymą teikia ūkio subjektų grupė).
            5.10.4. Įgaliojimas pateikti pasiūlymą (jeigu pasiūlymą teikia ne tiekėjo vadovas).
            5.10.5. kita pirkimo sąlygose prašoma informacija ir (ar) dokumentai.	
	5.11. Tiekėjo pasiūlymą sudaro CVP IS priemonėmis pateiktos informacijos ir dokumentų visuma.	
           5.12. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
           5.12.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
              5.12.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
            5.13. Tiekėjas pasiūlymo formoje turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu (taip pat žr. https://vpt.lrv.lt/uploads/vpt/documents/files/mp/konfidenciali_informacija.pdf). Jeigu įgaliotajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad pasiūlymas yra nekonfidencialus.	
	5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu įgaliotoji organizacija jį gauna pateiktą CVP IS priemonėmis iki pasiūlymų pateikimo termino pabaigos.	
	5.15. Kol nesibaigė pasiūlymų galiojimo laikas, įgaliotoji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.	
	
	6. PASIŪLYMŲ ŠIFRAVIMAS
	
	6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:	
	6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas.	
	6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo įgaliotoji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: įgaliotosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su įgaliotąja organizacija oficialiu jos telefonu ir (arba) kitais būdais).	
	6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi įgaliotoji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – įgaliotoji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).	
            7. PASIŪLYMŲ GALIOJIMO UŽTIKRINIMAS	
	
	7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

	
            8. PAVYZDŽIŲ PATEIKIMAS	
	
	8.1. Siūlomo pirkimo objekto pavyzdžiai nereikalaujami.	
	
            9. PIRKIMO DOKUMENTŲ PAAIŠKINIMAS IR PATIKSLINIMAS	
	
	9.1. Tiekėjas tik CVP IS susirašinėjimo priemonėmis gali prašyti, kad įgaliotoji organizacija paaiškintų ar pataisytų pirkimo dokumentus.	
	9.2. Įgaliotoji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 darbo dienoms iki pasiūlymų pateikimo termino pabaigos.	
	9.3. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 darbo dienai iki pasiūlymų pateikimo termino pabaigos, jei jų paprašyta laiku. Paaiškinimai teikiami per 2 darbo dienas nuo klausimų gavimo dienos. Paaiškinimai ar pataisymai yra neatsiejama pirkimo dokumentų dalis.	
	9.4. Įgaliotoji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.	
	9.5. Nesibaigus pirkimo pasiūlymų pateikimo terminui, įgaliotoji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.	
	9.6. Tuo atveju, kai pataisoma skelbime apie pirkimą paskelbta informacija, įgaliotoji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.	
	9.7. Bet kokia informacija, pirkimo sąlygų paaiškinimai, pranešimai ar kitas įgaliotosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
	9.8. Perkančiosios organizacijos suteiks galimybę apžiūrėti pirkimo objektą, tačiau apžiūros metu nebus atsakoma į tiekėjo klausimus dėl pirkimo objekto ar pirkimo dokumentų nuostatų – kilusius klausimus tiekėjas turi užduoti CVP IS priemonėmis šiame skyriuje nustatyta tvarka. Kontaktinis asmuo dėl pirkimo objekto apžiūros:
           9.8.1. Vievio gimnazija - Giedrius Miliūnas Tel.  +37065201796;
           9.8.2. Vievio meno mokykla - Rima Česiulienė Tel. +37067144228.

	10. SUSIPAŽINIMAS SU GAUTAIS PASIŪLYMAIS	
	
	10.1. Pirminis susipažinimas su CVP IS priemonėmis pateiktais tiekėjų pasiūlymais vyks 45 min. po CVP IS nurodytos pasiūlymų pateikimo termino pabaigos.	
	10.2. Pirminio susipažinimo su CVP IS priemonėmis pateiktais pasiūlymais procedūroje pasiūlymus pateikę tiekėjai nedalyvauja.	
	10.3. Pirminio susipažinimo su CVP IS priemonėmis pateiktais pasiūlymais posėdžio metu nustatomas pasiūlymą pateikusio tiekėjo pavadinimas, pasiūlyme nurodyta kaina. 
	
	11. PASIŪLYMŲ NAGRINĖJIMAS	
	
              11.1. Jei tiekėjo pasiūlymas nėra atmetamas, Pirkimo organizatorius toliau atlieka šias pirkimo procedūras:	
	11.1.1. nustato, ar tiekėjo siūlomas pirkimo objektas atitinka pirkimo dokumentuose nustatytus reikalavimus;	
	11.1.2. patikrina, ar tiekėjo pasiūlyme nėra nurodytos kainos apskaičiavimo klaidų;	
	11.1.3. patikrina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina;	
	11.1.4. patikrina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža;	
	11.1.5. sudaro pasiūlymų eilę ir nustato pirkimo laimėtoją;	
	11.1.6. tiekėją, kurio pasiūlymas pripažintas laimėjusiu, kviečia sudaryti pirkimo sutartį.	
	11.2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, įgaliotoji organizacija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.	
	11.3. Pasiūlymai tikslinami, papildomi arba paaiškinami vadovaudamasi Viešųjų pirkimų įstatymo 45 straipsnio 3 dalies nuostatomis ir pagrindiniais pirkimų principais. Viešųjų pirkimų tarnybos nustatytos Pasiūlymų patikslinimo, papildymo ar paaiškinimo taisyklės šiam pirkimui netaikomos.	
	11.4. Pirkimo organizatorius, pasiūlymų vertinimo metu radęs pasiūlyme nurodytos kainos apskaičiavimo klaidų, privalo CVP IS priemonėmis paprašyti tiekėjų per nustatomą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.	
	11.5. Iškilus klausimams dėl pasiūlymų turinio ir  Pirkimo organizatoriui paprašius CVP IS priemonėmis, tiekėjai privalo CVP IS priemonėmis pateikti papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, Pirkimo organizatorius turi teisę prašyti tiekėjo, kad jis Pirkimo organizatoriui parodytų atitinkamų dokumentų originalus.	
	11.6. Jeigu tiekėjo pasiūlyme nurodyta kaina (jos sudedamosios dalys) atrodo neįprastai maža, Pirkimo organizatorius prašo tiekėją ją pagrįsti, vadovaujantis VPĮ 57 straipsnio 2 ir 3 dalių nuostatomis.	
	11.7. Pirkimo organizatorius gali nevertinti viso pasiūlymo, jeigu patikrinus pasiūlymo dalį nustatoma, kad pasiūlymas, vadovaujantis jam nustatytais reikalavimais, turi būti atmetamas.	
	11.8. Kai ekonomiškai naudingiausias pasiūlymas išrenkamas pagal kainos kriterijų, Pirkimo organizatorius vertina tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta šiose Apklausos sąlygose, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. 	
	
	12. ELEKTRONINIS AUKCIONAS ARBA DERYBOS	
	
             12.1. Elektroninis aukcionas nerengiamas.
             12.2. Derybos nebus vykdomos.

	13. PASIŪLYMŲ ATMETIMO PRIEŽASTYS	
	
             13.1. Įgaliotoji organizacija atmeta pasiūlymą, jeigu:	
	13.1.1. tiekėjas pasiūlymą ar jo dalį pateikė ne CVP IS priemonėmis;	
	13.1.2. pasiūlyta kaina yra per didelė ir nepriimtina;	
            13.1.3. dalyvis per įgaliotosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;	
	13.1.4. pateiktame pasiūlyme nurodyta kaina yra neįprastai maža ir dalyvis, įgaliotosios organizacijos prašymu, nepateikia tinkamų kainos pagrįstumo įrodymų;	
	13.1.5. tiekėjas, apie nustatytų reikalavimų atitikimą, yra pateikęs melagingą informaciją, kurią įgaliotoji organizacija gali įrodyti bet kokiomis teisėtomis priemonėmis;	
	13.1.6. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus;	
            13.1.7.tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pateikti pasiūlymą, jungtinės veiklos sutartį ar jų nepateikė ir įgaliotosios organizacijos prašymu jų nepateikė per įgaliotosios organizacijos nurodytą terminą.	
	13.2. Apie pasiūlymo atmetimą ir tokio atmetimo priežastis tiekėjas informuojamas CVP IS priemonėmis.	
	
	14. PASIŪLYMŲ VERTINIMAS	
	
	14.1. Įgaliotoji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.	
	14.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.	
	
             15. PASIŪLYMŲ EILĖ IR LAIMĖTOJO NUSTATYMAS	
	
	15.1. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.	
	15.2. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina. 	
	15.3. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį raštu, nedelsiant, bet ne vėliau kaip per 5 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.	
	15.4. Pirkimo sutartis sudaroma netaikant pirkimo sutarties sudarymo atidėjimo termino.	
	15.5. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti  arba iki įgaliotosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, įgaliotoji organizacija siūlo sudaryti pirkimo sutartį tiekėjui, kurio pasiūlymas pagal Pirkimo organizatoriaus patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.	
	
	16. PRETENZIJŲ IR SKUNDŲ NAGRINĖJIMAS	
	
	16.1. Ginčai nagrinėjami Viešųjų pirkimų įstatymo VII skyriuje nustatyta tvarka.	
	
            17. PIRKIMO SUTARTIES PASIRAŠYMAS IR SĄLYGOS	
	
	17.1. Įgaliotoji organizacija sudaryti pirkimo sutartį raštu kviečia tą dalyvį, kurio pasiūlymas, vadovaujantis pirkimo sąlygose nustatyta tvarka, pripažintas laimėjusiu, o jei pirkimas skaidomas į dalis – su tiekėjais, kurių pasiūlymai bus pripažinti laimėję.
	17.2. Pirkimo sutarties sąlygos pateikiamos pirkimo sąlygų priede „Viešojo pirkimo sutarties projektas“.	
	17.3. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis. Prisijungti prie elektroninės paslaugos „SABIS“ galima interneto adresu www.sabis.nbfc.lt arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.	

	18. PIRKIMO SĄLYGŲ PRIEDAI	
	
	18.1. Pasiūlymo forma.	
	18.2. Techninė specifikacija:
            18.2.1. Vievio gimnazija.
            18.2.2. Vievio meno mokykla.
            18.3. Viešojo pirkimo sutarties projektas.
[bookmark: _Hlk179466064]            


























                                      Apklausos sąlygų 
                                                                                                                     1 priedas



PASIŪLYMAS PIRKIMUI



____________________
(Data)
____________________
(Vieta)

	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	


	Tiekėjo rekvizitai /Jeigu dalyvauja ūkio subjektų grupė, surašomi visi dalyvių adresai/
	


	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



1. Pareiškiame, kad šis pirkimo pasiūlymas parengtas nesinaudojant ryšiais, žiniomis, suderintais duomenimis ar susitarimu su kitais ūkio subjektais, asmenimis, rengiančiais apklausą. 
2. Taip pat patvirtiname, kad nedalyvavome rengiant pirkimo dokumentus, o taip pat nesame susiję su jokia kita šiame pirkime dalyvaujančia įmone ar kita suinteresuota šalimi.
3. Kainos, pagal kurias bus nustatomas laimėtojas, tokios:

1 pirkimo dalis. Elektrėnų sav. Vievio gimnazija - Apsauginės signalizacijos ir vaizdo stebėjimo sistemos įrengimas
	Eil. Nr.
	Pirkimo objektas

	Kaina
Eur be PVM
	PVM
	Kaina
Eur su PVM

	1.
	Vaizdo stebėjimo sistema
(perkelti sumą iš darbų kiekių žiniaraščio)
	
	
	

	2. 
	Apsaugos signalizacija
(perkelti sumą iš darbų kiekių žiniaraščio)
	
	
	

	Iš viso (be PVM)
	

	PVM
	

	Iš viso (su PVM)
	



Bendra pasiūlymo kaina su PVM ___________________Eur.
Į šią kainą įeina visos išlaidos ir visi mokesčiai, taip pat ir PVM, kuris sudaro ...................Eur. 
         
Pastabos: 
- kaina  nurodoma  paliekant du skaitmenis po kablelio;
- tais  atvejais, kai pagal galiojančius teisės aktus  tiekėjui nereikia  mokėti  PVM,  jis atitinkamų skilčių  nepildo ir nurodo priežastis  dėl kurių PVM nemoka.

2 pirkimo dalis.  Vievio meno mokykla - Vaizdo stebėjimo sistemos pirkimas
	Eil. Nr.
	Pirkimo objektas

	Kaina
Eur be PVM
	PVM
	Kaina
Eur su PVM

	1.
	Vaizdo stebėjimo sistema
(perkelti sumą iš darbų kiekių žiniaraščio)
	
	
	



Bendra pasiūlymo kaina su PVM ___________________Eur.
Į šią kainą įeina visos išlaidos ir visi mokesčiai, taip pat ir PVM, kuris sudaro ...................Eur. 
         
Pastabos: 
- kaina  nurodoma  paliekant du skaitmenis po kablelio;
- tais  atvejais, kai pagal galiojančius teisės aktus  tiekėjui nereikia  mokėti  PVM,  jis atitinkamų skilčių  nepildo ir nurodo priežastis  dėl kurių PVM nemoka. 

4. Vykdant sutartį, pasitelksime šiuos subrangovus: 
	Eil. Nr.
	Subrangovo pavadinimas, juridinio asmens kodas, adresas
	Sutarties objekto dalies, perduodamos vykdyti subrangovui, aprašymas

	1.
	
	

	2.
	
	


(pildoma, jei tiekėjas pasitelkia subrangovus)

5. Kartu su pasiūlymu pateikiami šie dokumentai:
	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



6. [bookmark: sdfootnote1anc]Šiame pasiūlyme yra pateikta ir konfidenciali informacija:1
	Eil. Nr.
	Pateiktų dokumentų pavadinimas
	Nurodoma kokiu pagrindu atitinkamas dokumentas yra konfidencialus

	
	
	

	
	
	


1 Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali  yra pasiūlymo kaina arba visas pasiūlymas.
Pastaba. Tiekėjui nenurodžius kokia informacija  (taip pat ir papildomai pateikta)  yra konfidenciali, ar panaikinus lentelę, laikoma, kad konfidencialios informacijos pasiūlyme nėra. 


[bookmark: _Hlk53579913]Pasirašydami šį pasiūlymą, tvirtiname, kad:
· esame susipažinę su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp Perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· sutinkame su pirkimo dokumentuose nustatytomis sąlygomis ir procedūromis;
· tuo atveju, jei mūsų pasiūlymas laimės šį viešąjį pirkimą, įsipareigojame pirkimo sutartyje numatytus darbus atlikti per sutartyje nurodytą terminą;
· pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame Perkančiajai organizacijai, kad pirkimo sutartį vykdys tik tokią teisę turintys asmenys;
· pasiūlymas galioja iki  termino,  nustatyto pirkimo sąlygose.




	 (Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 

